Col·lecció Fulls d'informació monogràfics, 33
Aquest full informatiu recull un extracte del Reial decret 1627/1997, sobre les disposicions mínimes de seguretat i salut en les obres de construcció.
Col·lecció Fulls d'informació monogràfics, 34
Aquest full informatiu és un extracte del Reial decret 396/2006, pel qual s'estableixen les disposicions mínimes de seguretat i salut aplicables als treballs amb risc d'exposició a l'amiant.
Col·legi d'Aparelladors, Arquitectes Tècnics i Enginyers d'Edificació de Barcelona, Institut de Seguretat i Salut Laboral i infraestructures.cat
Guia que aborda de forma integral les particulars en matèria de seguretat i salut de les obres de rehabilitació i manteniment d'edificis, atès que, a diferència de les obres de nova construcció, cal tenir presents riscos derivats de defectes estructurals, instal·lacions –gas, aigua...- o materials presents, com per exemple l'amiant.
El fet que l'obra no sigui en un espai obert, sinó limitat per la construcció mateixa, i que sovint parts de l'edifici segueixin sent utilitzades durant la intervenció fa que aquests treballs siguin complexos, també pel que fa a la prevenció de riscos laborals, encara que en molts casos no requereixin la redacció d'un projecte.
Aquesta Guia s'estructura en 55 fitxes i presenta 2 casos pràctics i un annex amb normativa i jurisprudència en la matèria.
Publicació disponible en línia en edició bilingüe català/castellà.
Eina adreçada als diversos agents que intervenen en el procés constructiu com un element de consulta i de suport a les activitats de planificació, formació i informació.
Presenta més de 300 fitxes explicatives dels riscos al sector de la construcció en l'obra civil o d'edificació, tant en les activitats com en la maquinària, i les mesures preventives per evitar-los o minimitzar-los.
Primera edició disponible en CD-ROM
Continguts en català, castellà, anglès, francès i àrab.
Eina de suport a les empreses del sector de la construcció per a la formació i informació del personal treballador en matèria de prevenció de riscos laborals.
Aquest doble DVD s'adreça tant a les obres d'edificació com a l'obra civil.
Inclou els consells bàsics a empreses i persones treballadores per prevenir els riscos de treballar sota altes temperatures a l'estiu.
També explica els factors que influeixen en l'adaptació de les persones a la calor, així com els primers auxilis a posar en pràctica en cas d'urgència vital.
Estableix les mesures de prevenció que l'empresariat i el seu personal treballador han de dur a terme per evitar el risc d'exposició a temperatures altes a l'estiu.
També apunta els problemes de salut que poden ocórrer com a conseqüència de no prevenir el risc.
Aquesta publicació pretén ser una eina útil per fer reflexionar i sensibilitzar als diferents professionals implicats en l'àmbit de la construcció, sobre la importància de la figura del coordinador de seguretat i salut i sobre la seva situació en l'actualitat, tot aportant, a més, elements que ajudin a aclarir possibles dubtes que es plantegen en la interpretació de la normativa relacionada amb aquest tema.
Col·lecció Fulls monogràfics de Seguretat i Salut Laboral, 5
Informació sobre les mesures de seguretat a prendre per garantir la seguretat de les persones que treballen en obres a carreteres, autopistes i autovies que es mantenen obertes al trànsit.
Mitjançant il·lustracions es mostra quina és la senyalització adequada per avisar als conductors en els tipus d'obres més freqüents.
Col·lecció Fulls monogràfics de Seguretat i Salut Laboral, 9
Informació sobre les mesures de prevenció dels riscos laborals que han d'incorporar els equips d'elevació de càrregues de tracció per cable, i sobre la seva correcta utilització.
També detalla quins són els Equips de Protecció Individual (EPI) a emprar per part dels treballadors que operen amb aquests equips, i la senyalització correcta dels riscos derivats del seu ús.
Col·lecció Fulls d'informació monogràfics, 21
Informació per a empresaris i treballadors sobre com s'ha d'utilitzar la serra circular i les condicions de seguretat que han de tenir aquestes màquines.
Universitat Politècnica de Catalunya (Departament de Física i Enginyeria Nuclear)
Departament de Treball de la Generalitat de Catalunya
Centre Nacional de Condicions de Treball de Barcelona (INSHT)
Els elèctrodes de tungstè tori s'han utilitzat i s'utilitzen àmpliament a la indústria per a la soldadura d'arc.
El tori és un element químic radioactiu natural.
Aquesta publicació presenta un estudi sobre els riscos radiològics de l'ús d'elèctrodes de tungstè tori en la soldadura d'arc, i les conclusions que se'n deriven.
Manual de formació en prevenció de riscos laborals per a treballadors de la construcció que han de fer les seves tasques en condicions hiperbàriques, generalment per dur a terme feines de manteniment i reparació en tuneladores de gran diàmetre.
Fullet informatiu sobre la construcció de túnels en condicions hiperbàriques.
La seva edició té per objectiu divulgar i fomentar les bones pràctiques en aquests treballs.
Document que proposa una metodologia i una estructura per millorar l'aplicabilitat dels plans de seguretat i salut laboral (PSS) a les obres de construcció.
Aquesta proposta parteix d'una diagnosi sobre la situació actual dels PSS i de les problemàtiques més destacables pels diferents agents implicats en el procés constructiu.
Els destinataris de la publicació són els agents que intervenen tant en la redacció dels plans de seguretat i salut com en la seva implantació durant la fase d'execució de l'obra, però està pensada per fer reflexionar i sensibilitzar els diferents professionals de l'àmbit de la construcció sobre la importància de disposar de plans de qualitat i aplicables.
La publicació incorpora un cas pràctic que exemplifica la metodologia i estructura proposada en el document principal.
Aquest cartell il·lustra de forma sintètica les principals mesures preventives i les bones pràctiques que cal observar en diverses situacions de risc que es poden donar a l'obra civil.